Sag C-94/12

Swm Costruzioni 2 SpA og Mannocchi Luigino DI

mod

Provincia di Fermo

(anmodning om præjudiciel afgørelse indgivet af Tribunale amministrativo regionale per le Marche)

»Offentlige kontrakter — direktiv 2004/18/EF — økonomisk og finansiel formåen — teknisk og/eller faglig formåen — artikel 47, stk. 2, og artikel 48, stk. 3 — en økonomisk aktørs mulighed for at påberåbe sig andre enheders formåen — artikel 52 — certificeringsordning — offentlige bygge- og anlægskontrakter — national lovgivning, der foreskriver besiddelse af en kvalifikationsattest, der svarer til kategorien af værdien af de arbejder, der er genstand for kontrakten — forbud mod at påberåbe sig attesteringer for flere enheder for bygge- og anlægsarbejder, der henhører under samme kategori«

Sammendrag – Domstolens dom (Femte Afdeling) af 10. oktober 2013

Præjudicielle spørgsmål – Domstolens kompetence – identificering af relevante forhold i EU-retten – omformulering af spørgsmålene (Art. 267 TEUF) Tilnærmelse af lovgivningerne – fremgangsmåder med hensyn til indgåelse af offentlige bygge- og anlægskontrakter og tjenesteydelseskontrakter – direktiv 2004/18 – kvalitative udvælgelseskriterier – økonomisk, finansiel, teknisk og/eller faglig formåen – national lovgivning, der forbyder økonomiske aktører at benytte sig af flere virksomheders formåen – ikke tilladt (Europa-Parlamentets og Rådets direktiv 2004/18, art. 47, stk. 2, og art. 48, stk. 3)

Jf. afgørelsens tekst. (jf. præmis 24 og 25) Artikel 47, stk. 2, og artikel 48, stk. 3, i direktiv 2004/18 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, sammenholdt med dette direktivs artikel 44, stk. 2, skal fortolkes således, at de er til hinder for en national bestemmelse, der som hovedregel forbyder økonomiske aktører, der deltager i en udbudsprocedure om en offentlig bygge- og anlægskontrakt, at benytte sig af flere virksomheders formåen for den samme kvalifikationskategori. Disse bestemmelser angiver nemlig i princippet ikke noget forbud mod, at ansøgere eller tilbudsgivere baserer sig på en eller flere enheders formåen ud over sin egen formåen for at opfylde de kriterier, som en ordregivende myndighed har fastsat. Denne konstatering støttes af flere bestemmelser i direktiv 2004/18, såsom direktivets artikel 48, stk. 2, litra b) og h), artikel 4, stk. 2, samt artikel 25. Det er endvidere i overensstemmelse med formålet om at åbne de offentlige kontrakter for størst mulig konkurrence og kan lette små og mellemstore virksomheders adgang til offentlige kontrakter, hvilket ligeledes tilstræbes med nævnte direktiv. (jf. præmis 30, 31, 34 og 38 samt domskonkl.)

Sag C-94/12

Swm Costruzioni 2 SpA og Mannocchi Luigino DI

mod

Provincia di Fermo

(anmodning om præjudiciel afgørelse indgivet af Tribunale amministrativo regionale per le Marche)

»Offentlige kontrakter — direktiv 2004/18/EF — økonomisk og finansiel formåen — teknisk og/eller faglig formåen — artikel 47, stk. 2, og artikel 48, stk. 3 — en økonomisk aktørs mulighed for at påberåbe sig andre enheders formåen — artikel 52 — certificeringsordning — offentlige bygge- og anlægskontrakter — national lovgivning, der foreskriver besiddelse af en kvalifikationsattest, der svarer til kategorien af værdien af de arbejder, der er genstand for kontrakten — forbud mod at påberåbe sig attesteringer for flere enheder for bygge- og anlægsarbejder, der henhører under samme kategori«

Sammendrag – Domstolens dom (Femte Afdeling) af 10. oktober 2013

Præjudicielle spørgsmål — Domstolens kompetence — identificering af relevante forhold i EU-retten — omformulering af spørgsmålene (Art. 267 TEUF) Tilnærmelse af lovgivningerne — fremgangsmåder med hensyn til indgåelse af offentlige bygge- og anlægskontrakter og tjenesteydelseskontrakter — direktiv 2004/18 — kvalitative udvælgelseskriterier — økonomisk, finansiel, teknisk og/eller faglig formåen — national lovgivning, der forbyder økonomiske aktører at benytte sig af flere virksomheders formåen — ikke tilladt (Europa-Parlamentets og Rådets direktiv 2004/18, art. 47, stk. 2, og art. 48, stk. 3)